شکی خان سارایی شکی شهرینده یئرلشن تاریخی صنعت اثریدیر.
آخار. آذ خبر وئریر کی، بو عابده دونیا عابدهلری سیاهیسینا داخیل ائدیلیب. قالا دیوارلاری ایله احاطه اولونان بو تیکیلی ایکیمرتبهلی اولماقلا آلتی اوتاقدان، دؤرد دهلیزدن، ایکی گوزگولو ایواندان عبارتدیر.
سارای داها اوللر «دیوانخانا» آدلاندیریلیب. شکی خانلیغینین ۱۸۱۹-جو ایلده لغو ائدیلمهسیندن سونرا بورادا شهر محکمهسی یئرلشدیریلیب. حال-حاضردا ایسه موزه کیمی فعالیت گؤستریر.
سارایین تیکینتیسی ایله باغلی بیر نئچه روایت وار. دئییلنه گؤره شکی خانی اؤزونه دونیانین ان یاخشی سارایینی تیکدیرمک فیکرینه دوشور. سارایین تیکینتیسی باشا چاتاندا خان معماردان «بوندان داها یاخشیسینی تیکه بیلرسن»، - دئیه سوروشدوقدا «بلی» جاوابی آلیر و هیرصلنهرک معماری اؤلدورور.
"شکی خان سارایی" آدی ایله تانینان بو بینا - "محمدحسن خان دیوانخاناسی" محمدحسن خان طرفیندن تیکدیریلیب. بینانین تیکینتیسینه ۱۷۸۹-۱۷۹۰-جی ایلده باشلانیلیب. بینانین معماری شیرازلی زینالعابدیندیر.
سارایین هر ایکی مرتبهسی عینی قورولوشدادیر. مرکزده بؤیوک سالون و سالونون هر ایکی طرفیندهکی دهلیزلره بیتیشهن یان اوتاقلار وار. بینانین پلان قورولوشو، یعنی هر مرتبهده ۳ اوتاغین اولماسی جنوب حیصهده آیدین عکس اولونور. مرتبهلر داخیلدن پیللکهنلرله علاقلندیریلیب. سالونلارین شیمال حیصهسینده ایکی کیچیک اوتاق آراسیندا خاننیشین آدلانان یئرلشکهلر وار. تاوانی گوزگولنمیش آلت خاننیشینده فووارهلی مرمر حوض تیکیلیب.
دونیا شهرتلی تورک شاعری ناظیم حیکمت سارایا باخدیقدان سونرا بئله یازیب: «اگر آذربایجانین باشقا قدیم تیکیلیلری اولماسایدی، بیرجه شکی خان سارایینی دونیایا گؤسترمک بس ائدردی».
azb_Arab azb_Arab azb_Arab azb_Arab azb_Arab azb_Arab azb_Arab